|  |  |
| --- | --- |
| ….Ændres til …forslag til ny tekst | Oprindelig tekst (Vedtægter 2010) …ændres fra |

|  |  |  |
| --- | --- | --- |
| **§ 1** | **Foreningens navn og tilhørsforhold** |  |
| § 1.1 | Foreningens navn er Københavns Trampolinklub – forkortet KTK. Foreningen er stiftet den 14. april 1977 med navnet Nørrebro Trampolinklub af 1977. Skiftet til nuværende navn den 19. juni 2010.  | Københavns Trampolinklub er stiftet d. 14.4. 1977, med navnet Nørrebro Trampolinklub af 1977. Skiftet til sit nuværende navn d. 19.6.2010. Klubbens adresse er formandens adresse. |
| § 1.2 | Foreningen er medlem af Danmarks Gymnastik Forbund (GymDanmark), organiseret under Dansk Idrætsforbund (DIF). |  |
| § 1.3 | Ud over de i stk. 2 nævnte medlemsskaber kan foreningen vælge at stifte medlemskab i andre hoved- og specialforbund, således at foreningens virke (aktivitetsportefølje) til enhver tid er forankret i rettelig interessevaretagelse i og udenfor Danmark. |  |
| **§ 2** | **Foreningens formål og virke** |  |
| § 2.1 | Foreningens formål er:* At udbrede glæden ved og interessen for trampolinidrætten og trampolinsporten som del af gymnastikkens område.
* At styrke kendskabet til trampolinidrætten som elite- og breddeidræt samt gennem konkurrence- og motionsaktiviteter bidrage til det enkelte medlems sportsfaglige udvikling og trivsel.
* At skabe de bedste vilkår og betingelser for foreningens medlemmer til at dyrke trampolinsporten gennem bl.a. det fortsatte talentudviklings-og elitearbejde indenfor rammerne af Copenhagen Trampoline Academy (CTA).
 | § 2, punkt 1Det er klubbens formål at udbrede kendskabet til trampolinsporten, og at give medlemmerne de bedst mulige forhold til at dyrke trampolinsporten.§ 2, punkt 2Klubben kan optage andre beslægtede idrætsgrene på sit program, forudsat at medlemmerne ikke har mulighed for at dyrke disse i andre klubber under D.I.F beliggende i området. |
| § 2.2 | KTK vil endvidere:* Fremme og igangsætte aktiviteter som bidrager til, at flere idrætslig set dårlig stillede grupper af befolkningen inkluderes i foreningsidrætten.
 |  |
| § 2.3 | Foreningens formål opfyldes endvidere ved salg af varer ogtjenesteydelser samt ved at arrangere sportslige og kulturelleevents/aktiviteter for både medlemmer og offentligheden.  |  |
| §2.4 | Foreningen kan på sit program optage andre idrætsgrene og aktiviteter som vurderes at understøtte, komplementere eller videreudvikle foreningens formål og virke. |  |
| § 2.5 | Foreningen kan indgå samarbejdsaftaler med andre foreninger samt offentlige og private aktører i Danmark og i udlandet. Samarbejdets formål og indhold fastlægges ved skriftlig aftale. |  |
|  |  |  |
| § 2.6 | Foreningen støtter kulturel mangfoldighed og er uafhængig af politiske, økonomiske og religiøse interesser. KTKs virke hviler på demokratiske grundværdier, som kendetegner det danske samfund. |  |
|  |  |  |
| **§ 3** | **Hjemsted og hjemting** |  |
| § 3.1 | Foreningen er hjemmehørende i Københavns Kommune med foreningsnummer: 24131. KTK er identificeret ved CVR nr.: 29719489.Foreningens adresse er forkvindens/-mandens adresse. |  |
| § 3.2 | Foreningens hjemting er København. |  |
| **§ 4** | **Medlemskreds** |  |
| § 4.1 | Som medlem kan optages enhver, som anerkender foreningens formål og klubbens vedtægter, værdisæt og etiske kodeks, og som ikke er ekskluderet af D.I.F eller lign. hovedorganisationer/forbund. Optagelse kan ske enten som aktiv eller passiv medlem. Medlemsskabet er gældende fra angivet tidspunkt for indmeldelse mod betaling af et profiloprettelsesgebyr. Et medlem er registreret ved et ’brugernavn’. | Tidl. § 3, pkt. 1Som medlemmer kan optages enhver, der er interesseret i trampolinsporten, enten som aktive eller passive medlemmer. |
| § 4.2 | Børn og unge under 18 år optages med accept fra forældremyndighedshaver eller værge. Oprettelse af profil og betaling af kontingent betragtes som accept. |  |
| § 4.3 | Der kan udnævnes æresmedlemmer. Æresmedlemmer betaler ikke medlemskontingent. Se i øvrigt § 7.6. | Tidl. § 3, pkt. 2På indstilling fra bestyrelsen kan generalforsamlingen ved enstemmighed udnævne et medlem til æresmedlem. |
|  |  |  |
| **§ 5** | **Kapitalforhold og Økonomi** |  |
| § 5.1 | Foreningens kapital er tilvejebragt ved gaver, arv, pantsætning og opsparede midler. Foreningens udgifter dækkes gennem medlemskontingenter, salg af varer og ydelser, offentlige tilskud, renteindtægter, lejeindtægter fra den foreningen tilhørende materielpark samt gaver og arv. |  |
| §5.2 | Den del af foreningens kapital, der ikke bindes i materiel eller fast ejendom, og som ikke er nødvendig for foreningens drift, tilfalder foreningen (egenkapital). Foreningens midler må alene komme foreningens sportslige virke tilgode, og et evt. overskud af foreningens drift kan alene tilfalde KTK. Bidrag til KTK, uanset hvordan dette ydes og fra hvem, giver ikke ret til nogen del af foreningens formue eller til udbytte af nogen art. |  |
| § 5.3 | Foreningskontingentet fastsættes for såvel aktive som passive medlemmer for et år ad gangen på den ordinære generalforsamling. Kontingentet opkræves i forbindelse med oprettelse af medlemsprofil og opkræves fortløbende forud pr. 34. dag indtil udmeldelsestidspunkt, jf. § 6.1. |  |
| § 5.4 | Medlemskontingentet fastlægges under hensyn til aktivitetens beskaffenhed og varighed. |  |
| § 5.5 | Foruden det fastlagte medlemskontingent opkræves medlemmer arrangementsbestemte udgifter samt dertilknyttet et evt. administrationsgebyr. |  |
| § 5.6 | Et medlem kan søge foreningen om tilskud efter nærmere fastlagte retningslinjer til udgifter som relaterer sig til konkurrencedeltagelse. |  |
| § 5.7 | Regnskabsåret går fra 01.01 til 31.12.Bestyrelsen er ansvarlig overfor generalforsamlingen for budget og regnskab. Foreningens regnskab revideres af den på generalforsamlingen valgte autoriserede revisor. | Tidl. § 9 Klubbens regnskabsår er kalenderåret. Regnskabet og statusopgørelse skal med den valgte revisors påtegning forelægges og godkendes på den ordinære generalforsamling. |
| § 5.8 | Alle foreningens enheder er underlagt KTKs økonomiske og administrative retningslinjer og håndteres som selvstændige budget- og regnskabsafdelinger med eget budget og regnskab. Alle enheder bidrager økonomisk til drift, administration og henlæggelser.  |  |
| § 5.9 | Ved indgåelse af samarbejde med 3.part (forening/klub) fastlægges omfang, varighed, honorar mv. i særskilt samarbejdsaftalegrundlag.  |  |
| § 5.10 | For foreningens forpligtelser hæfter alene dennes til enhver tid værende egenkapital. |  |
|  |  |  |
| **§ 6** | **Udmeldelse og eksklusion** |  |
| § 6.1 | Til gyldig udmeldelse kræves, at den sker skriftligt og kan kun ske med varsel svarende til kontingentbetalingen, jf. §5, stk. 3. Medlemmet modtager en skriftlig bekræftelse herpå. |  |
| § 6.2 | Er et medlem, trods skriftlig påmindelse, i restance med mere end 3 kontingentbetalinger kan bestyrelsen ekskludere vedkommende. Sker eksklusion grundet kontingentrestance, skal beløbet være klubben ihænde, førend medlemsskabet kan genoptages. |  |
| § 6.3 | Bestyrelsen kan med mindst 2/3 af bestyrelsens stemmer ekskludere et medlem midlertidigt eller endeligt, såfremt medlemmet ikke overholder foreningens vedtægter, retningslinjer og politikker m.v. Det pågældende medlem skal forinden have haft lejlighed til at fremlægge sit forsvar direkte over for bestyrelsen og har krav på en skriftlig begrundelse for udelukkelse. | Tidl. § 8Klubbens bestyrelse kan udelukke et medlem, når særlige forhold giver anledning hertil. Det ekskluderede medlem kan forlange sin sag behandlet på en ordinær generalforsamling, hvor vedkommende skal have adgang og taleret. Generalforsamlingens afgørelse er endelig. |
|  |  |  |
| **§7**  | **Generalforsamlingen** |  |
| § 7.1 | Generalforsamlingen er foreningens højeste myndighed i alle foreningens anliggender i henhold til bestemmelserne, som disse vedtægter foreskriver. | Tidl. § 4, punkt 2Forslag fra medlemmer, der ønskes behandlet på generalforsamlingen skal skriftlig være bestyrelsen i hænde senest ti dage før generalforsamlingen, og skal udsendes til medlemmerne senest fem dage før generalforsamlingen. |
| § 7.2 | Ordinær generalforsamling afholdes hvert år inden udgangen af april måned og indkaldes med mindst tre ugers varsel. Indkaldelse kan ske elektronisk via Nyhedsbrev eller mail.  | Tidl. §4, punkt 1Generalforsamlingen, der afholdes hvert år i juni måned, er klubbens højeste myndighed. Der indkaldes skriftligt med mindst tre ugers varsel. |
| § 7.3 | Generalforsamlingen ledes af en dirigent, der ikke må være medlem af bestyrelsen. | Tidl § 4, pkt. 5Der vælges en dirigent, som leder forhandlingerne og afstemningerne. |
| § 7.4 | Møde-, tale-, og stemmeberettigede på generalforsamlingen er alle aktive medlemmer, der senest ugedagen forinden har betalt forfaldent kontingent, og som har været medlem i tre betalingsrater.Æresmedlemmer og passive medlemmer har ikke stemmeret på generalforsamling.Stemmeret udøves ved personlig fremmøde eller ved skriftlig fuldmagt. Hvert medlem kan dog kun stemme med en fuldmagt. Medlemmer u. 15 år tilfalder taleret, stemmeafgivelse og valgbarhed ved forældremyndighed eller værge. Valgbarhed på generalforsamlingen har alle aktive medlemmer, dog således at medlemmer u. 18 år repræsenteres ved forældremyndighed eller værge. For at opnå valgbarhed skal medlemskabet være indgået senest ved årets begyndelse d. 1.1. | Tidl § 4, punkt 3Stemmeret kan kun udøves ved personlig fremmmøde. Stemmeret har alle medlemmer, der er fyldt 13 år, forudsat at man har været medlem i mindst tre måneder forud for generalforsamlingen, og ikke er i restance med kontingent til klubben. Punkt 4Adgang og taleret til generalforsamlingen har alle medlemmer. |
| § 7.5 | Dagsorden for den ordinære generalforsamling skal mindst indeholde følgende punkter:1. Valg af dirigent og referent
2. Valg af stemmetællere
3. Bestyrelsens beretning
4. Godkendelse af regnskab
5. Behandling af indkomne forslag
6. Fastlæggelse af kontingent
7. Godkendelse af budget
8. Valg af formand/-kvinde
9. Valg af næstformand/-kvinde
10. Valg af bestyrelsesmedlemmer
11. Valg af 2-3 suppleanter
12. Valg af autoriseret revisor og evt. revisorsuppleant
13. Eventuelt
 | Tidl. § 5 , punkt 1-10Formandens beretning ændres til….bestyrelsens beretning.Pkt. 8 valg af 1 suppleant ændres til 2-3§ 10 Revisionen består af en generalforsamlingvalgt revisor, valgt for 1 år ad gangen. Får revisionen forfald, kan bestyrelsen vælge en anden revisor. |
| § 7.6 | Generalforsamlingen kan ved simpelt flertal udnævne æremedlem. Se i øvrigt § 4.3. |  |
| 7.7 | Generalforsamlingen træffer som udgangspunkt sine beslutninger ved simpelt flertal.  |  |
| § 7.8 | Kvalificeret flertal udgør 2/3 dele af disse stemmeberettigede stemmer. Såfremt minimum 10 deltager forlanger skriftlig afstemning imødeskommes dette.Ved personvalg, hvor der er foreslået flere end det antal, der skal vælges, foretages altid skriftlig afstemning. Ved stemmelighed foretages omvalg. | Tidl. § 4, punkt 6Der stemmes ved håndsoprækning, med mindre mindst tre stemmeberettigede forlanger skriftlig afstemning. |
| 7.9 | Forslag om vedtægtsændringer, godkendelse af køb/salg af evt. fast ejendom samt pantsætning heraf kan kun vedtages på en generalforsamling, hvor mindst 2/3 af samtlige mulige stemmer er repræsenteret, og med et flertal på mindst 2/3 af ja og nej stemmer. Er ikke mindst 2/3 af samtlige mulige stemmer repræsenteret på generalforsamlingen, men opnås et flertal på mindst 2/3 af ja og nej stemmer for forslaget, kan der indkaldes til ny generalforsamling, og på denne kan da forslaget endelig vedtages med et flertal på mindst 2/3 ja og nej stemmer, uanset hvor mange stemmer, der er repræsenteret. | Tidl § 11, punkt 1-2Ændringer af disse vedtægter kan ske på enhver generalforsamling, hvis mindst 1/3 af klubbens stemmeberettigede medlemmer er tilstede, og hvis mindst ¾ af de afgivne stemmer er for forslaget. Opnås et sådan flertal på en generalforsamling, der ikke er beslutningsdygtig, så skal bestyrelsen inden 14 dage med sædvanlig varsel indkalde til en ny generalforsamling med ændringsforslaget som eneste punkt på dagsordenen- Denne generalforsamlings beslutning vil, hvis ¾ af de fremmødte stemmeberettigede er for forslaget, være vedtaget, uanset de fremmødte medlemmers antal.Hvis offentlige love og bestemmelser tilsiger, at vedtægerne ændres, kan disse besluttes på enhver generalforsamling med almindeligt flertal. Se i øvrigt § 9.2 |
| § 7.10 | Forslag som ønskes behandlet på generalforsamlingen skal være bestyrelsen skriftlig ihænde senest 15. februar. | Tidl. § 4, punkt 7 UDGÅRBeslutninger truffet på en generalforsamling kan tidligst ændres på den næste ordinære generalforsamling. |
| § 7.11 | Bestyrelsen beretning, foreningens regnskab og budget samt forslag omsendes med indkaldelsen til generalforsamling.  |  |
| § 7.12 | Generalforsamlingen skal godkende køb/salg af evt. fast ejendom samt pantsætning heraf.  |  |
| §7. 13 | Af generalforsamlingsmødet tages referat, hvis gyldighed bekræftes ved dirigentens og referentes underskrift. Referatet foreligger senest 14 dage efter generalforsamling og offentliggøres på foreningens hjemmeside.  |  |
|  |  |  |
| **§ 8** | **Ekstraordinær generalforsamling** |  |
| § 8.1 | Ekstraordinær generalforsamling afholdes, når en tidligere generalforsamling har besluttet dette, eller når mindst tre bestyrelsesmedlemmer finder det nødvendigt, eller 20 stemmeberettigede medlemmer skriftligt fremsætter motiveret begæring herom til bestyrelsesformanden/-kvinden med forslag til vedtagelse på den ekstraordinære generalforsamling. Ekstraordinær generalforsamling afholdes også i tilfælde af formandens eller næstformandens afgang i en valgperiode. | Tidl. §7 Ekstraordinær generalforsamling kan indkaldes af bestyrelsen og skal indkaldes, hvis mindst 10 stemmeberettigede medlemmer overfor bestyrelsen fremsætter skriftlig motiveret begæring herom. Bestyrelsen skal da med mindst 14 dages skriftlig varsel indkalde til ekstraordinær generalforsamling senest en måned efter begæringens fremsættelse. Dagsordenenen skal kun indholde valg af dirigent og referent, samt et punkt vedr. begæringens indhold. |
| § 8.2  | Fristen for indkaldelse til ekstraordinær generalforsamling er 14 dage, således at ekstraordinær generalforsamling afholdes senest en måned efter begæringens fremsættelse. Ved beregning af fristen ses bort fra juli måned. Dagsordenen indeholder udover valg af dirigent og referent et punkt, som angår begæringens indhold i sin helhed. |  |
|  |  |  |
| **§ 9** | **Bestyrelsen** |  |
| § 9.1 | Bestyrelsen består af 7 medlemmer valgt af og blandt stemmeberettigede medlemmer ved den ordinære generalforsamling. Bestyrelsen vælges for en 2-årig periode, således at formand/-kvinde samt mindst 2 menige medlemmer vælges i lige år, næstformand og mindst 3 menige medlemmer i ulige år. Suppleanter vælges årligt.Hvis et medlem udtræder i valgperioden, indtræder suppleanten.Næstformanden indtræder som formand ved formanden forfald.  | Tidl. § 6Klubben ledes af en bestyrelse, som vælges på den ordinære generalforsamling for et år ad gangen.Bestyrelsen består af fire til syv medlemmer. Formanden vælges på generalforsamlingen, mens bestyrelsen i øvrigt konstituerer sig selv med næstformand og kasserer.Hvis et medlem af bestyrelsen udtræder i valgperioden, indtræder suppleanten.I formandens forfald indtræder næstformanden i vedkommendes sted. |
| § 9.2 | Bestyrelsen varetager foreningens overordnede ledelse mellem de ordinære generalforsamlinger og arbejdet for at fremme foreningens formål. Bestyrelsen leder foreningen i overensstemmelse med lovgivningen, nærværende vedtægter og generalforsamlingens beslutninger. Bestyrelsen :* Skal tilsikre en forsvarlig organisation af foreningens virke.
* Træffer afgørelser i alle foreliggende sager, der ikke iflg. vedtægternes kræver afgørelse af generalforsamlingen
* Nedsætter udvalg til specielle eller koordinerende opgaver
* Ansætter foreningens sportslige og daglige ledelse
* Er ansvarlig for foreningens drift- og økonomi, herunder

fastlæggelse af retningslinjer for sekretariatets arbejde i hht. de organisatoriske funktioner og struktur. Til at bistå bestyrelsen i at varetage foreningens virke etableres en foreningsadministration (sekretariatet). Bestyrelsen og Sekretariatet, ledet af hhv. Sekretariatschefen for KTK GymWorld og Sekretariatschefen for KTK Springcenter samt Sportschefen, forestår den daglige drift af foreningens anliggender i fællesskab. Den daglige ledelse og den sportslige ledelse er ansvarlig overfor bestyrelsen. | Tidl. § 6, punkt5Bestyrelsen fastsætter selv sin forretningsorden, men der skal føres protokol over generalforsamlinger, bestyrelsesmøder og vigtige beslutninger. |
|  § 9.3 | Bestyrelsen repræsenterer KTK og foreningens enheder udadtil. Bestyrelsen kan delegere repræsentation af KTK og foreningens enheder til den daglige ledelse og andre ressourcepersoner. |  |
| § 9.4 | Senest 14 dage efter nyvalg til bestyrelsen afholdes konstituerende møde, hvor bestyrelsen af og blandt sine medlemmer vælger:* en breddeidrætsfaglig ressourceperson
* en eliteidrætsfaglig ressourceperson
* en økonomifaglig ressourceperson
* en sekretær
 |  |
| § 9.5 | Bestyrelsen afholder minimum 4 møder pr. år. Forkvinden/-manden eller minimum to bestyrelsesmedlemmer kan forlange bestyrelsen ekstraordinært indkaldt. Forkvinden/-anden eller næstformanden indkalder og leder bestyrelsens møder. Indkaldelse sker skriftlig med dagsorden senest to uger før mødet. Bestyrelsen fastsætter ved en forretningsorden nærmere bestemmelser om udførelsen af dens hverv.  |  |
| § 9.6 | Bestyrelsen er beslutningsdygtig, når forkvinden/- manden eller næstfomanden og minimum tre medlemmer er tilstede. Bestyrelsens beslutninger træffes ved simpelt flertal. Hvert bestyrelsesmedlem har en stemme. I tilfælde af stemmelighed er formandens (og i formandens fravær næstformandens stemme) udslagsgivende.Et hvert medlem har ret til at forlange en fra bestyrelses flertal divergerende mening ført til protokols, ligesom inhabilitet føres til protokols.Bestyrelsen kan dog også mellem sine møder ved simpelt flertal uddelegere varetagelse af opgaver og beslutninger til den daglige og/eller sportslige ledelse.Der føres protokol (referat) for bestyrelsens beslutninger.Opsummering af bestyrelsens beslutninger offentliggøres på foreningens hjemmesiden og/ eller i Nyhedsbrev. |  |
| § 9.7 | Bestyrelsen har mulighed for at nedsætte et eller flere udvalg.Kommissorium for et udvalgs ansvar og opgaver fastlægges af bestyrelsen. Der udarbejdes referat af udvalgsmøder- og beslutninger, som tilgår den daglige ledelse og bestyrelsen. |  |
| § 9.8 | Bestyrelsen har pligt til at tegne bestyrelsesansvarsforsikring. |  |
|  |  |  |
| **§ 10** | **Tegningsregler og hæftelse** |  |
| § 10.1 | Foreningen tegnes udadtil ved underskrift af formanden – i dennes fravær næstformanden – og mindst to bestyrelsesmedlemmer i forening. Bestyrelsen har mulighed for at give prokura til foreningens daglige ledelse.Ved optagelse af lån og salg/pantsætning af evt. fast ejendom kræves forudgående vedtagelse i bestyrelsen, og således at foreningen tegnes af den samlede bestyrelse. |  |
| § 10.2 | Der påhviler ikke foreningens medlemmer personlig hæftelse for de forpligtelser, der påhviler foreningen. |  |
|  |  |  |
| **§ 11** | **Foreningens opløsning** |  |
| § 13.1 | Bestemmelse om foreningens opløsning kan kun tages med henblik på særlig indkaldt ekstraordinær generalforsamling. Til dennes beslutningsdygtighed kræves, at mindst 50% af foreningens stemmeberettigede medlemmer er tilstede, og til forslagets vedtagelse kræves ¾ af de afgivne stemmer er for forslaget.Opnås et sådan flertal på en generalforsamling, der ikke er beslutningsdygtig, indkaldes til en ny generalforsamling, hvor beslutningen kan træffes med ovennævnte stemmeflerhed, uanset hvilket antal stemmeberettigede medlemmer, der er tilstede.På generalforsamlingen skal samtidig træffes beslutning om, hvorledes der skal forholdes med foreningens formue efter betaling af gælden. Beslutning herom kræver dog alene simpelt flertal. | Tidl. § 13Eventuel beslutning om klubbens opløsning optages til forhandling på en ordinær generalforsamling. Ved klubbens opløsning skal en eventuel formue efter generalforsamligens beslutning anvendes til trampolinsportens fremme. |
| § 13.2 | I tilfælde af foreningens opløsning skal den formue efter betaling af gæld, der er i behold, anvendes i overensstemmelse med de i § 2 fastsatte formål eller andre almennyttige formål. |  |
|  |  |  |
| **§ 14** | **Ikrafttræden** |  |
|  | Således vedtaget på foreningens ordinære generalforsamling d. 11. september 2017.  |  |
|  |  |  |
|  | Datering…bestyrelsens underskrift. |  |